**Celebrity Eclipse** on Solstice-luokan risteilyalus, jonka omistaa yhdysvaltalainen Celebrity Cruises. Celebrity Eclipse on rakennettu Meyer Werftin telakalla Papenburgissa Saksassa ja sen sisaraluksia ovat Celebrity Solstice, Celebrity Equinox ja Celebrity Silhoutte, jotka valmistuivat vuosina 2008, 2009 ja 2011. Solstice-luokan näillä näkymin viimeinen alus, Celebrity Reflection valmistuu marraskuussa 2012. Celebrity Eclipse on kolmas viidestä Solstice-luokan risteilyaluksesta, ja sen vetoisuus on 121 878 tonnia. Laivaan mahtuu 2 852 matkustajaa 1 384 hyttiin.

Emma Pontin kastoi Celebrity Eclipsen 24. huhtikuuta 2010 Southamptonissa.

* Celebrity Eclipse Southaptonissa.*Celebrity Eclipse* Southaptonissa.
* Celebrity Eclipse Tallinnassa 26. kesäkuuta 2011.*Celebrity Eclipse* Tallinnassa 26. kesäkuuta 2011.
* Celebrity Eclipse Tallinnassa 29. heinäkuuta 2012.*Celebrity Eclipse* Tallinnassa 29. heinäkuuta 2012.
* Celebrity Eclipse lähdössä Tallinnasta.*Celebrity Eclipse* lähdössä Tallinnasta.
* Celebrity Eclipse Splitissä Kroatiassa 5. syyskuuta 2011.Celebrity Eclipse Splitissä Kroatiassa 5. syyskuuta 2011.

Matkareitit
-----------

* Kesä 2010- Välimeren ja Pohjois-Euroopan risteilyjä Southamptonista
* Talvi 2010- Karibian risteilyjä Miamista
* Kesä 2011- Välimeren, Pohjois-Euroopan ja Islannin risteilyjä Southamptonista
* Talvi 2011- Karibian risteilyjä Miamista
* Kesä 2012- Välimeren, Pohjois-Euroopan ja Islannin risteilyjä Southamptonista
* Talvi 2012- Karibian risteilyjä Fort Lauderdalesta
* Kesä 2013- Välimeren, Pohjois-Euroopan, Islannin, Kanariansaarten ja Azorin risteilujä Southamptonista
* Talvi 2013- Karibian risteilyjä Fort Lauderdalesta

Suunnittelu ja rakentaminen
---------------------------

Celebrity Eclipsen köli laskettiin 23. tammikuuta 2009 ja laskettiin vesille 28. helmikuuta 2010.

Celebrity Eclipse oli kolmas viidestä Solstice-luokan risteilijästä ja sitä ennen ovat valmistuneet Celebrity Solstice ja Celebrity Equinox. Solstice-luokan alusten katsotaan olevan osa maailman ympäristöyställisimpiä laivoja ja niissä on aurinkokennojärjestelmä, optimoitu runko, erittäin tehokas rungon pinnoite ja valaistukseen käytetään valodiodeja. Näiden innovaatioiden avulla Solstice -luokan alukset säästävät 30% energiaa muihin aluksiin verrattuna.

Palvelut
--------

Celebrity Eclipse ja sen sisaralukset tarjoavat monenlaisia eri hyttiluokkia. Celebrity Eclipsessa ovat uusina hyttiluokkina Concierge- ja Aqua-luokka.

Laivalla matkustajat voivat nauttia monista mukavuuksista, joista suurinta osaa käytetään erilaisissa tapahtumissa risteilyn aikana. Useimmat näistä ovat samoja kuin kaikilla muillakin Solstice-luokan aluksilla. Celebrity Eclipsella on monia ravintoloita, Moonlight Sonata, Blu, joka löytyy myös Celebrity Solsticelta ja Celebrity Equnoxilta, Cafe al Bacio, Oceanview Cafe, Mast Grill ja Continental, sekä Eurooppa-vaikutteiset Murano ja Tuscan Grille, jotka löytyvät muiltakin Solstice-luokan aluksilta. Lisäksi aluksella on Aquaspa ja Solarium, sekä vain aikuisille tarkoitettu alue rentoutumista varten. Toinen paikka, joka on suunniteltu Solstice-luokan aluksille on Lawn Club, jossa kasvaa aitoa ruohoa, joka leikataan lähes päivittäin. Lawn Clubilla voi pelataan petankkia ja krokettia tai pitää vaikka piknikin.

Celebrity Eclipsestä löytyy myös uima-altaita, Hot-Glass Show, Eclipse Theatre, baareja, kuten Martini Bar, joka on tehty jäästä ja Cellar Masters, lahjatavaraliikkeet, kirjasto, taidegalleria, jossa taide- ja lasityöt huutokaupataan. 26. huhtikuuta 2010 Celebrity Eclipselle avattiin iLounge ja nettikahvila, jossa myös jälleen myydään Applen tuotteita, joita on mahdollista ostaa risteilyn aikana.

2010 Islannin tulivuorenpurkaus
-------------------------------

Ison-Britannian sulkiessa ilmatilansa Islannissa purkautuvan Eyjafjallajökull-tulivuoren takia, vastikään valmistunutta Celebrity Eclipsea käytettiin pelastamaan 2000 brittiläistä turistia Espanjasta. Alus lähti Southaptonista Bilbaoon 21 huhtikuuta ja palasi 23 huhtikuuta mukanaan Espanjaan jääneet brittiläiset turistit.

2011 mereen pudonnut miehistön jäsen
------------------------------------

20. toukokuuta 2011 31-vuotias filippiiniläinen miehistön jäsen katosi mereen Celebrity Eclipsen kannelta 12 km pohjoiseen Cherbourgista, Ranskasta. Laajoista etsinnöistä huolimatta, johon osallistuivat itse Celebrity Eclipse ja Ranskan rannikkovartiosto, miehen ruumis on yhä kateissa.

Lähteet
-------

1. 1 2 3   (Arkistoitu – Internet Archive)
2. 1 2 3  Det Norske Veritas (Arkistoitu – Internet Archive) (englanniksi)
3. 1 2 3  Keel-laying of *Celebrity Eclipse* *Cruise Business Review*.  23.1.2009. Cruise Media Oy Ltd.   [vanhentunut linkki]
4. ↑  M/S *Celebrity Eclipse* (2010) *Fakta om Fartyg*.  Arkistoitu 31.7.2012.  (ruotsiksi)
5. ↑  Celebrity Cruises' New Celebrity Eclipse to be Named by Courageous Ocean-Racing Yachtswoman. Press Release. *Celebrity Cruises* 12.4.2010.
6. ↑  Launch of Celebrity Cruises' Newest ship 'Eclipses" Others Newest Solstice Class ship named by courageous yachtswoman Emma Pontin. Press Release. *Celebrity Cruises* 26.4.2010.
7. ↑  Celebrity ECLIPSE leaves building dock *Meyerwerft website*.  28.2.2010.  Arkistoitu 19.7.2011.
8. 1 2  Delivery of Celebrity ECLIPSE (Arkistoitu – Internet Archive). *Meyerwerft website* 15.4.2010.
9. ↑
10. ↑  Jo Palmer (22.4.2010) "Stranded tourists return from Bilbao on Eclipse cruise ", *BBC*.
11. ↑  "Cruise ship worker feared dead after English Channel fall", *BBC News*, 21 May 2011.

Aiheesta muualla
----------------

* Kuvia tai muita tiedostoja aiheesta **Celebrity Eclipse** Wikimedia Commonsissa

* Celebritycruises.com
* Celebritycruises.com: Celebrity Eclipse